Hoe kleurblind is jy? Doen dié toetsNavorsing wys dat ons geslag, ouderdom en selfs die taal wat jy praat ŉ invloed kan hê op hoe jy kleure en skakerings van kleure onderskei. Lenstore, ŉ aanlyn winkel wat kontaklense en ander oogsorgprodukte verkoop, het ŉ toets saamgestel om te kyk hoe jy sou vaar as jy verskillende kleure en skakerings moet uitkies. Doen die toets hier: Colour is in the Eye of the Beholder deur Lenstore UK Lenstore het in Januarie 2019 altesaam 2 000 persone getoets en meeste persone het ten minste 6 uit 10 van die vrae reg beantwoord. Ongeveer 17% het 7 uit 10 gekry, 9,1% het 8 uit 10 gekry en slegs .2% kon nege keer die regte antwoord gee. Slegs .1% het 10 uit 10 gekry. Terwyl mans en vroue gemiddeld dieselfde gevaar het, was daar ŉ groot verskil wat betref ouderdom en demografie. Persone tussen 31 en 35 jaar oud het die beste gevaar. Persone tussen 81 en 89 jaar oud het die swakste gevaar. Volgens Lenstore het persone se taalvermoë ook ŉ invloed gehad: diegene wat meer as een taal bemeester het, het beter gevaar. Hier is die toptien lande wat die beste gevaar het: Ciprus: 66.0% Suid-Afrika: 65.0% VSA: 61.7% Bulgarye: 60.0% Duitsland: 58.8% Australië: 57.5% Pole: 56.7% Frankryk/Portugal: 56% Zimbabwe: 53.3% Spanje: 51.5%